b"\n_START_ARTICLE_\nCal Sol\xc3\xa0 (Sant Boi de Llu\xc3\xa7an\xc3\xa8s)\n_START_SECTION_\nDescripci\xc3\xb3\n_START_PARAGRAPH_\nEdifici de planta rectangular i teulat a doble vessant amb els murs de pedra irregular i morter amb restes d'arrebossat. T\xc3\xa9 planta baixa, pis i golfes perfectament diferenciats en l'ordenaci\xc3\xb3 de la fa\xc3\xa7ana principal. Acc\xc3\xa9s principal amb una porta adovellada de mig punt. La fa\xc3\xa7ana presenta dues portes m\xc3\xa9s de forma rectangular a banda i banda i tres finestres rectangulars amb llindes i muntants treballats, al primer pis. A les golfes s'hi obren tres finestres petites amb llindes i muntant de pedra, la central de les quals presenta un matac\xc3\xa0._NEWLINE_El finestral central del primer pis t\xc3\xa9 dues columnetes adossades que ressegueixen els muntants i el dentell. El guardapols motllurat \xc3\xa9s suportat per dues carotes esculpides. Dos figures estilitzades de factura tosca suporten un escut, al centre del dentell, amb l'anagrama de Jes\xc3\xbas Home Salvador. Els capitells de les columnetes contenen altres figuracions i motius vegetals.\n_START_SECTION_\nHist\xc3\xb2ria\n_START_PARAGRAPH_\nAquesta casa \xc3\xa9s considerada la m\xc3\xa9s antiga del nucli de Sant Boi, contempor\xc3\xa0nia a les grans masies del terme del Vilar, Viladecans o Vila-rasa._NEWLINE_Cal Sol\xc3\xa0 fou una antiga casa de pag\xc3\xa8s s\xc3\xad b\xc3\xa9 la posterior edificaci\xc3\xb3 de Sant Boi la inclogu\xc3\xa9 dins el per\xc3\xadmetre urb\xc3\xa0. Tal com ens ho recorda Pere Noguera, Pere Riera, etc."